Cum ar putea inteligența artificială să ne salveze de apocalipsa nucleară. AI-ul, mai înțelept decât omul, într-o simulare de război
În timpul unei simulări de război desfășurate pentru a testa reacția inteligenței artificiale în comparație cu cea a oamenilor într-un conflict imaginar între SUA și China, o echipă condusă de AI s-a dovedit mai prudentă și chiar mai înțeleaptă în sfaturile oferite pentru rezolvarea crizei decât o echipă de oameni, se arată într-o analiză Foreign Policy. Rezultatul a părut să infirme scenariile de coșmar despre care ne avertizează de multe ori experții în tehnologie, privind o extincție a omenirii în stil Terminatorul provocată de AI-ul superinteligent. Ce se întâmplă dacă, în loc să ne distrugă, unele dintre tehnologiile noastre în ritm rapid de dezvoltare ar putea deveni de fapt singura noastră cale de salvare?